Document ID: /roh_data/filtered/fineweb-2-filterrobots_roh.jsonl.gz/35039

En la resposta a la Confederaziun hajan els be mess en parantesas à () quella mesira e plinavant betg directamain pretendì mabain plitost dumandà d’examinar era talas pussaivladads, uschia il cusseglier guvernativ per sanadad Peter Peyer. Las cifras actualas sajan alarmantas. Perquai saja da chattar novas ideas per franar il virus. Ins veglia per tut pretsch evitar che la stagiun d’enviern giaja da la glatscha giu. Perquai èsi da far ponderaziuns en tuttas direcziuns – era en il traffic public.
Sper ils bigliets pudess il conductur forsa era controllar il certificat. Igl è pussaivel da crear sper 1./2. classa anc ina per persunas ch’han in certificat.
Ma co realisar?
Per il manader da fatschenta dal bus da Cuira Ralf Kollegger datti anc bleras dumondas avertas. El di sch’i dess in certificat obligatoric en il traffic public lura fissi schon ina gronda sfida d’implementar quai. Ils problems cumenzassan gia cun co infurmar la clientella che quai obligatori vala. Vinavant fissan els era cun las resursas da persunal sut squitsch. Els s’expriman perquai da cuntinuar cun la mesira che vala gia – il obligatori da mascra. Sin dumonda sajan era las pendicularas grischunas che fan medemamain part dal traffic public s’exprimì cunter in tal certificat. La viafier retica percunter n’ha il mument betg vulì prender posiziun.